Rozpočet medzinárodných mobilít je obmedzený na max. 20% posledného udeleného projektového grantu a mal by zahŕňať niekoľko medzinárodných partnerov, ktorí sú z rôznorodých geografických oblastí. Otvorenie KA131 medzinárodnej mobilite znamená, že príjemca môže použiť až 20% finančných prostriedkov, ktoré národné agentúry pridelia na každý mobilitný projekt, na financovanie mobilít z programovej krajiny do partnerských krajín. Tým sa zabezpečí udržateľná medzinárodná spolupráca z roka na rok, ako aj väčšia angažovanosť a prístupnosť. Platí zásada, že rozpočet na medzinárodnú mobilitu bude použitý na financovanie odchádzajúcich mobilít zamestnancov VŠ v programových krajinách do  vysokoškolských inštitúcií v partnerských krajinách.